གྷོ་གྷལ་ཚོང་གཉེར་ཁང་གིས་རྒྱ་ནག་གཞུང་གི་དགོས་མཁོ་ལྟར་འཚོལ་བཤེར་མ་ལག་གསར་བཟོ་བྱས་པ་དེར་འགྲོ་བ་མིའི་ཐོབ་ཐང་དོན་གཉེར་བ་དང་གྷོ་གྷལ་གྱི་ལས་བཟོ་བ་མང་པོས་སྐྱོན་བརྗོད་དང་ངོ་རྒོལ་བྱེད་ཀྱི་ཡོད་འདུགརྒྱལ་སྤྱིའི་བརྒྱུད་ལམ་ཁག་ཏུ་གནས་ཚུལ་ཐོན་པ་ལྟར་ན།རྒྱལ་སྤྱིའི་འཚོལ་བཤེར་དྲ་རྒྱ་ཆེ་ཤོས་གྷོ་གྷལ་གྱིས་གསང་བའི་ཐོག་ནས་རྒྱ་ནག་གི་འདོད་པ་དང་མཐུན་པའི་གྷོ་གྷལ་འཚོལ་བཤེར་མ་ལག་ཅིག་བཟོ་བསྐྲུན་བྱེད་ཀྱི་ཡོད་པའི་གནས་ཚུལ་ཕྱིར་གྱར་རྗེས།ཁ་སང་གྷོ་གྷལ་ཀྱི་ལས་བཟོ་བ་༡༤༠༠ཙམ་ནས་དབུས་སྤྱི་ཁྱབ་ཡིག་ཚང་དུ་ཞུ་ཡིག་ཕུལ་ཏེ།འཚོལ་བཤེར་མ་ལག་གི་ལས་གཞི་དེ་ལས་མི་ཚོར་ཁ་གསལ་བཟོ་དགོས་པ་མ་ཟད།གྷོ་གྷལ་གྱིས་ལས་ཀ་ཅི་ཞིག་བྱས་ནའང་ལས་མི་ཚོར་ཐག་གཅོད་ཀྱི་དབང་ཆ་སྤྲོད་དགོས་སྐོར་སོགས་བཤད་དེ་སྐྱོན་བརྗོད་བྱེད་ཀྱི་ཡོད་འདུག